stanford-oval/wikipedia huggingface dataset:
אנטואן לבואזיה
תרומותיו לכימיה > מחקרו על מימן והחלפת תאוריית הפלוגיסטון

לבואזיה גילה גם ש"הגז הדליק" שגילה הנרי קוונדיש, שאותו כינה מימן (ביוונית: יוצר מים), מגיב עם חמצן ליצירת טל – מים. עבודתו של לבואזיה בתחום זה התבססה חלקית על עבודתו של ג'וזף פריסטלי. לבואזיה התכתב עם פריסטלי, ושניהם היו חברים באגודה המדעית האנגלית "Lunar Society". לאחר זמן ניסה לבואזיה לזקוף לזכותו את הישגיו של פריסטלי וטען שעבודותיו וגילוייו של פריסטלי הם בעצם שלו. נטען שנטייתו זאת להשתמש בתוצאותיהם של אחרים ולהתבסס עליהן ללא אזכור נאות כמקובל, הייתה דפוס התנהגות חוזר אצל לבואזיה.
לבואזיה הוכיח שה"אוויר" האחראי לבעירה הוא גם המקור לחמצון, ותיאר את ממצאיו אלו במאמריו "על הבעירה באופן כללי" (Sur la combustion en general) מ-1777 ו"שיקולים כלליים על טבע החומצות" (Considérations Générales sur la Nature des Acides) מ-1778. ב-1779 קרא לבואזיה לחלק זה של האוויר חמצן (ביוונית: יוצר חומצה), ולחלק השני שבאוויר קרא "אזוט" (ביוונית: חסר חיים). במאמר "הרהורים על פלוגיסטון" (Reflexions sur le Phlogistique) מ-1783 טען לבואזיה שתאוריית הפלוגיסטון שהייתה מקובלת אז, ולפיה כל חומר שבוער משחרר לאוויר חומר הנקרא פלוגיסטון הגורם לבעירה, היא בלתי עקבית ושגויה. טענתו התקבלה ותאוריית החמצן שניסח שימשה בסיס לתאוריות הכימיות המוכרות.
תרומותיו לכימיה > חלוץ הסטויכיומטריה

לבואזיה נחשב לחלוץ הסטויכיומטריה. ניסוייו היו מהימנים יותר מאלה של קודמיו. הוא הראה שאף שבמהלך תגובה כימית החומר משנה את מצבו, כמות החומר לפני כל תגובה כימית ולאחריה היא תמיד זהה. הוא שרף זרחן וגופרית באוויר, והוכיח שמשקל התוצרים לאחר השרפה היה גדול יותר ממשקל המגיבים המקורי. אולם עובדה זו לא הטעתה את לבואזיה, שהוכיח שהמשקל העודף לאחר השרפה בא מן האוויר שמשקלו ירד, כך שהמשקל הכולל של החומרים לפני תגובה כימית ולאחריה נותר קבוע. ניסויים אלה היוו את העדות לחוק שימור החומר. כך למשל כשדן בתסיסת סוכר והפיכתו לכוהל, כתב:
שום דבר אינו נוצר על ידי האדם או הטבע. ואפשר להניח כאקסיומה שבכל פעולה שווה כמות החומר הקיימת לפני הפעולה לזו שאחריה... אנו יכולים לראות את החומרים הנתונים לתסיסה, ואת המוצרים הבאים מתגובה זו כמהווים משוואה אלגברית... כל אלמנט במשוואה זו הוא נעלם, נוכל לחשב את ערכיהם בזה אחר זה, ועל ידי כך לאמת את ניסויינו בחישוב, ואת החישוב בניסוי. לעיתים קרובות הצלחתי לתקן בשיטה זאת את התוצאות הראשונות של ניסויי ולכוון את עצמי לדרך המתאימה כדי לחזור עליהם למרבה היעילות
תרומותיו לכימיה > מחקרים עיקריים בכימיה אנליטית ובמינוח כימי

לבואזיה חקר גם תרכובות של מים ואוויר, חומרים שנחשבו עד אז ליסודות. הוא גילה שמים הם תרכובת של חמצן ומימן, ושאוויר הוא תערובת של גזים שונים, בעיקר חנקן וחמצן. יחד עם שלושה כימאים צרפתיים (קלוד-לואי ברטולה, אנטואן פורקרוי וגיטון דה-מורבו) המציא שיטה למינוח כימי, המאפשרת מתן שמות לכימיקלים כך שמתוך השם ניתן יהיה להבין את מבנה החומר. חומצות ובסיסים נקראו בשיטה זו לפי היסודות שלהם והמלחים לפי החומצות והבסיסים שהם מתקבלים מתגובת הסתירה ביניהם. הוא פרסם שיטה זו ב"שיטה למינוח כימי" (Méthode de nomenclature chimique) ב-1787. שיטת מינוח זו עזרה לשיפור העברת המידע על תגליות חדשות בין כימאים בעלי רקע שונה, ורובה בשימוש עד היום, כולל שמות נפוצים מאוד כגון חומצה גופרתית, גופרה וסולפט.
ספרו "יסודות הכימיה" (Traité Élémentaire de Chimie) מ-1789 נחשב לספר הלימוד הראשון לכימיה אנליטית. מוצגים בו לראשונה: תאוריות החמצן שפיתח, הסבר ברור על חוק שימור החומר והכחשת קיום הפלוגיסטון. כמו כן סיפק לבואזיה הגדרה של יסוד – חומר פשוט שלא ניתן לפירוק בשום שיטה ידועה של אנליזה כימית, והציע תאוריה לגבי היווצרות תרכובת מיסודות. לבואזיה לא ייחס מעמד אונטולוגי מיוחד ליסודות כאבני הבניין הבסיסיות של החומר ולא פסל את האפשרות שחומר שנחשב בתקופה מסוימת ליסוד יתגלה בעתיד כתרכובת. לעומת זאת, ההגדרה המקובלת כיום ליסוד מבוססת על ההשקפה של ג'ון דלטון שזיהה את היסודות הכימיים עם אטומים. הספר הכיל גם רשימת יסודות שכללה חמצן, חנקן, מימן, זרחן, גופרית, כספית, ואבץ. היה זה הבסיס לרשימת היסודות המוכרת היום. רשימתו כללה גם אור, שלבואזיה סבר שהוא חלקיק חומרי, וקלוריק – חומר דמוי נוזל שלבואזיה שיער את קיומו וזיהה אותו עם תופעת החום. בזמנו סירבו כימאים וחוקרים רבים להסכים עם גילוייו החדשים של לבואזיה, אך הדור שבא אחריהם קיבל את קביעותיו.
תרומותיו לכימיה > הישגים נוספים

תרומותיו החשובות של לבואזיה לכימיה היו תוצאה של מאמץ מודע שלו לאגד את כל הניסויים לתאוריה יחידה. הוא זה שהחל לשקול בעקביות ובקפדנות את המגיבים ואת התוצרים במערכת סגורה. הוא פיתח שיטה חדשה למינוח כימי, שלפיה חמצן היה מרכיב הכרחי בכל חומצה שהיא (מאוחר יותר התברר שטעה בכך). הוא גם ערך יחד עם לפלס מחקר חלוצי, כשבדקו באמצעות קלורימטר כמה חום נפלט ביחס לכמות הפחמן הדו-חמצני שנפלט במקרים שונים, וגילו שהם ביחס זהה גם בלהבה וגם בנשימה של בעלי חיים. מכאן הסיקו שבעלי חיים מייצרים חום על ידי תהליך שהוא סוג של שרפה.
לבואזיה תרם גם לנושא הקשר הכימי, כשפרסם את תאוריית הרדיקלים, שלפיה רדיקלים מתפקדים כקבוצה בתגובה כימית ומתרכבים עם חמצן. הוא גם העלה את האפשרות של אלוטרופיה ביסודות, כשגילה שיהלום הוא צורה גבישית של פחמן טהור.
טריוויה

כמאה שנה לאחר מותו הוצב פסל של לבואזיה בפריז, אך התגלה באיחור שהפסל לא העתיק את ראשו של לבואזיה אלא של אדם שהיה מזכיר האקדמיה למדעים בימי לבואזיה. מגבלות תקציב מנעו את תיקון הטעות, והדעה הרווחת הייתה ש"בכל מקרה, כל האנשים נראים אותו דבר כשהם חובשים פאה". הפסל הותך במלחמת העולם השנייה ולא הוחלף מאז[דרושה הבהרה].
על פי האגדה, לפני מותו תכנן לבואזיה את הניסוי האחרון שלו – לבדוק כמה זמן יכול ראש שנכרת להישאר בהכרה לאחר עריפתו. השמועה טוענת שלבואזיה החליט למצמץ ככל שיוכל לאחר שייכרת ראשו, ועוזרו מנה את המצמוצים, שהיו בין 15 ל-20. הסיפור מפוקפק – הוא לא מוזכר בשום ביוגרפיה רשמית, ומספר ביולוגים מפקפקים בהיתכנותו. עדויות ניסיוניות בעניין אינן אמינות וקשות להערכה.
לקריאה נוספת

יצחק קלוגאי, "לַווּאַזְיֶה, אַנְטוּאַן לוֹרַן", האנציקלופדיה העברית (כרך כא), חברה להוצאת אנציקלופדיות, תשכ"ט, עמ' 329–330
ג'ון גריבין, היסטוריה של המדע: 2001-1543, ספר שלישי; "הנאורות", פרק 7 – "מדע נאור א: הכימיה מצטרפת למרוץ" (עמ' 313–322), (תרגום מאנגלית: דפנה לוי), ספרי עליית הגג – סדרת מדע ופילוסופיה, הוצאת ידיעות ספרים, 2010. ISBN 9789655114997 ‏(702 עמודים)
Donovan, Arthur, Antoine Lavoisier: Science, Administration, and Revolution, Cambridge University Press, 1993
Hundred Greatest Men, 1885 www.lib.utexas.edu
Kelly, Jack, Gunpowder: Alchemy, Bombards, and Pyrotechnics: The history of the explosive that changed the world, Basic Books, 2004, ISBN 0-465-03718-6
Grey, Vivian, The Chemist Who Lost His Head: The Story of Antoine Lavoisier, Coward, McCann & Geoghegan, 1982
הערות שוליים

↑   יונתן הירשפלד, על דיוקן אנטואן לורן לבואזיה ואשתו, באתר הארץ, 19 בינואר 2021
↑  "לבואזיה וייסוד הכימיה החדישה", בתוך: ה"מ לסטר, הרקע ההיסטורי של הכימיה (עברית: יצחק קלוגאי), הוצאת יחדיו, 1966
↑  Does the head remain briefly conscious after decapitation (revisited)? (באנגלית)
| --- | --- |
בקרת זהויות :  NLI: 987007264230705171  PLWABN: 9810607806905606  BIBSYS: 90210745  BNC: 000170161  BNE: XX1133990  BnF: cb120790362 (data)  CANTIC: a10111773  CiNii: DA00753122  GND: 11857034X  ISNI: 0000 0001 2117 9175  LCCN: n50039793  LNB: 000173258  MGP: 315972  NDL: 00447007  NKC: nlk20000091902  NLA: 35293814  NLG: 249322  NLK: KAC199634957  NSK: 000051652  NTA: 068356072  RERO: 02-A003501463  SELIBR: 223849  SNAC: w6862jq5  SUDOC: 029092566  Trove: 900849  VcBA: 495/85829  VIAF: 2495579   WorldCat (עם VIAF): 2495579 
מיקוד אור שמש על חומר דליק, ניסוי שערך לבואזיה בשנות ה-70 של המאה ה-18
מתקן לניסוי בעירת מימן שנבנה לפי שרטוטו של לבואזיה
קלורימטר שבנה לבואזיה
לבואזיה מבצע ניסוי במעבדה
פסל של לבואזיה בפריז
ג'יניפר גודווין

| --- | --- |

גודווין בכנס קומיק-קון 2012
 לידה:  22 במאי 1978 (בת 46) ממפיס, טנסי, ארצות הברית
 מדינה:  ארצות הברית 
 תקופת הפעילות:  מ-2001 
 מקום לימודים:  אוניברסיטת בוסטון  מכללת הנובר (1997)  Lausanne Collegiate School (1996)  Shakespeare Institute  St. Mary's Episcopal School  האקדמיה למוזיקה ולאמנויות הדרמה של לונדון  האקדמיה המלכותית לאמנות הדרמה  המכללה לאומנות יפה של אוניברסיטת בוסטון 
 בן או בת זוג:  ג'וש דאלאס (12 באפריל 2014–?) 
 צאצאים:  Oliver Dallas 
 מספר צאצאים:  2 
 פרופיל ב-IMDb
 
ג'ניפר מישל "ג'יניפר" גודווין (באנגלית: Jennifer Michelle "Ginnifer" Goodwin; נולדה ב-22 במאי 1978) היא שחקנית קולנוע וטלוויזיה אמריקאית-יהודייה, שהתפרסמה תחילה בזכות תפקידה כמרג'ין "מרגי" הפמן בסדרה הדרמה של HBO; "אהבה גדולה", ולאחר מכן בשל משחקה בסדרת הטלוויזיה "עד עצם היום הזה" ברשת ABC, בה גילמה את דמותה של מרי מרגרט בלנשארד.
ביוגרפיה

גודווין נולדה בממפיס שבטנסי לאב נוצרי ולאם יהודייה-רפורמית. הוריה הם לינדה (לבית קנטור), עובדת בפדקס, וטים גודווין, הבעלים והמתפעל של אולפן הקלטות. היא הוטבלה כנוצרייה, אך גם חגגה בת מצווה. היא שינתה את שמה מ"ג'ניפר" ל"ג'יניפר", כיוון שכך ביטאו את שמה במבטא המקומי היא ומשפחתה. אחותה הצעירה, מליסה גודווין, היא אנימטורית חשובה בתחום הסטופ מושן בסדרות כגון סדרת האנימציה זוכת פרס אמי "רובוט צ'יקן", בה בין השאר גם ג'יניפר דיבבה.
גודווין למדה במכללת הנובר באינדיאנה, תיאטרון, אך לאחר שנה עברה לאוניברסיטת בוסטון, שם סיימה בהצטיינות תואר ראשון לאמנות יפה במשחק.
תפקידה הראשון של גודווין היה בשנת 2001 בסדרת הטלוויזיה של NBC "חוק וסדר", שם הופיעה בפרק אחד. באותה שנה גם הופיעה בסדרת הטלוויזיה "אד".
בשנת 2002 שיחקה בסרט הטלוויזיה של קומדי סנטרל, "פורנו ועוף מטוגן". מאוחר יותר קיבלה תפקידים גדולים בסרטים כמו "חיוך של מונה ליזה", "לזכות בדייט עם טד המילטון" ו"הולך בדרכי", בו גילמה את ויוויאן ליברטו, אשתו הראשונה של ג'וני קאש. בין השנים 2006 עד 2001 גילמה גודווין את דמותה של מרג'ין הפמן בסדרת הדרמה "אהבה גדולה".
בנוסף לכך גודווין מדובבת את גיבורת הסרט - "Fawn" הפיה שאחראית על החיות בסרט : "Tinker Bell and the Legend of the Neverbeast" (אחד מסרטי ההמשך של טינקרבל).
בשנת 2008 בית עיצוב האופנה מאקס מארה, כיבד את גודווין בפרס "הפנים החדשות של העתיד", פרס לנשים מבטיחות בתעשיית הסרטים. בנוסף, גודווין הייתה אחת מהסלבריטי שהציגו את קמפיין הסתיו של חברת הבגדים "גאפ".
בשנת 2009 כיכבה בסרט הקומדיה רומנטית "הוא פשוט לא בקטע שלך", ובאפריל 2009 החלה להשתתף בצילומי הסרט "Ramona And Beezus", בו היא מגלמת את הדודה בי, האדם האהוב ביותר על רמונה.
החל מ-2011 היא משתתפת בסדרה "עד עצם היום הזה" של חברת ABC בתפקיד שלגיה/מרי מרגרט בלנשארד.
בשנת 2016 יצא הסרט "זוטרופוליס" בו היא דיבבה את הדמות הראשית, ג'ודי הופס הארנבת.
חיים אישיים

גודווין הייתה מאורסת לשחקן האמריקאי ג'ואי קרן, אך הם נפרדו.
ב-2014 נישאה לעמיתה לסדרה "עד עצם היום הזה", השחקן האמריקאי ג'וש דאלאס, ולהם שני ילדים.
גודווין הייתה טבעונית אך פסקה מכך בשל בעיות בריאותיות. היא הייתה דוברת הפרויקט משנת 2009 "Adopt-A-Turkey" (תרגום מילולי: אמצו תרנגול הודו) של הארגון Farm Sanctuary למען זכויות בעלי חיים, ואימצה בעצמה תרנגולות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | חיוך של מונה ליזה | קונסטנס "קוני" בייקר |  |
| 2004 | לזכות בדייט עם טד המילטון | קאתי פלי |  |
| 2005 | הולך בדרכי | ויויאן ליברטו |  |
| 2006 | Love Comes to the Executioner | דורי דומצ'וביק |  |
| 2007 | לך תבין נשים | ג'ייני |  |
| 2007 | יום הגיוס | מולי ריפקין |  |
| 2008 | הציפורים של אמריקה | אידה טנאגר |  |
| 2009 | הוא פשוט לא בקטע שלך | ג'יג'י פיליפס |  |
| 2009 | סינגל מן | גברת סטרונק |  |
| 2010 | רמונה וביזוס | דודה "ביאה" ביאטריס |  |
| 2011 | קחי אותי הלילה | בנקי |  |
| 2011 | ארוס בהשאלה | רייצ'ל וייט |  |
| 2014 | טינקרבל ואגדת לעולם לא | פון | דיבוב |
| 2016 | זוטרופוליס | ג'ודי הופס | דיבוב |
| 2023 | Buddy Games: Spring Awakening | סיליה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | חוק וסדר | אריקה | פרק: "Myth of Fingerprints" |
| 2001-2003 | אד | דיאן סניידר | תפקיד ראשי (עונות 3-2); 25 פרקים |
| 2002 | Porn 'n Chicken | מאיה | סרט טלוויזיה של קומדי סנטרל |
| 2005, 2014 | רובוט צ'יקן | שונה / שלגייה / מולאן | דיבוב; 8 פרקים |
| 2006-2011 | אהבה גדולה | מרג'ין "מרגי" הפמן | תפקיד ראשי (5 עונות); 53 פרקים |
| 2011 | בובספוג מכנסמרובע | בת ים עם שיער סגול | דיבוב; פרק: "Welcome to the Bikini Bottom Triangle" |
| 2011 | חמש | שרלוט | סרט טלוויזיה של Lifetime |
| 2011-2018 | עד עצם היום הזה | שלגיה/מרי מרגרט בלנשארד | תפקיד ראשי (עונות 1–6), תפקיד אורח (עונה 7); 134 פרקים |
| 2012 | עיר חשמלית | ז'אן מארי סנט קלאוד | דיבוב; 20 פרקים (סדרת רשת של Yahoo!) |
| 2013 | Killing Kennedy | ג'קלין קנדי-אונאסיס | סרט טלוויזיה של נשיונל ג'יאוגרפיק |
| 2014 | הנסיכה סופיה הראשונה | גוון | דיבוב; פרק: "Gizmo Gwen" |
| 2019 | I Am Somebody's Child: The Regina Louise Story | ג'יני קאר | סרט טלוויזיה של Lifetime; גם מפיקה בפועל |
| 2019 | אזור הדמדומים | איב מרטין | פרק: "Point of Origin" |
| 2019 | דולי פרטון: מיתרי הלב | ז'נבייב | פרק: "These Old Bones" |
| 2019 | למה נשים רוצחות | בת' אן סטנסון | תפקיד ראשי (עונה 1); 10 פרקים |
| 2022 | Pivoting | ג'ודי | תפקיד ראשי; 10 פרקים |
הערות שוליים

↑  Big Love Star Ginnifer Goodwin's Surprise Name Change
1 2  Ginnifer Goodwin Biography ב-Yahoo! Movies
↑  כך הצהירה גודווין בלייט שואו עם דייוויד לטרמן, יום רביעי, 18 במרץ 2009
↑  לייזה ברנט, Goodwin's First באתר ווג, 9 ביוני 2008
↑  ברידג'ט דאלי Ginnifer Goodwin For Gup באתר hollyscoop.com, ‏17 באפריל 2008
↑  Ginnifer Goodwin and Josh Dallas Welcome Baby No. 2 -- Find Out His Cute Name!
↑  Actress Ginnifer Goodwin Wants You to Adopt a Turkey for Thanksgiving ב-Adopt-A-Turkey Project
| --- | --- |
בקרת זהויות :  NLI: 987007444834405171  BNE: XX1784857  BnF: cb15117684f (data)  GND: 142539511  ISNI: 0000 0001 0907 9518  LCCN: no2004095612  MusicBrainz: a0e087ed-0f59-44d6-8a7f-15f2fafb5da5  NKC: xx0172805  NTA: 338216588  SUDOC: 113134398  VIAF: 61847735   WorldCat (עם VIAF): 61847735 
גודווין כאורחת בפרימיירה של "ספיידרמן 3", 2007
רובי קיי

| --- | --- |

רובי קיי, 2016
 לידה:  13 בספטמבר 1995 (בן 29) ליימינגטון, המפשייר, אנגליה
 שם לידה:  Robert Andrew Kay 
 מדינה:  הממלכה המאוחדת 
 תקופת הפעילות:  מ-2006
 מקום לימודים:  International School of Prague 
 פרופיל ב-IMDb
 
רוברט אנדרו "רובי" קיי (באנגלית: Robert Andrew "Robbie" Kay נולד ב-13 בספטמבר 1995) הוא שחקן קולנוע וטלוויזיה אנגלי..
קורות חיים

קיי נולד בעיירה ליימינגטון (אנ'), המפשייר, אנגליה. אמו סטפני חייה בניוקאסל, עיר בצפון מזרח אנגליה, ואביו איוון גדל בפטרבורג שבמזרח אנגליה. יש לו שתי אחיות: קמילה ופיונה.
הוא עבר לבריסל, בלגיה בגיל צעיר. ב-2006 עבר קיי עם משפחתו לפראג בצ'כיה ולמד בבית הספר הבינלאומי של פראג. כיום הוא חי ביוסטון, טקסס..
קריירה

כשמשפחתו עברה לצ'כיה, ראה קיי פתק על לוח המודעות של בית ספרו, בו היו דרושים ילדים דוברי אנגלית בסרט. למרות חוסר ניסיונו במשחק, הוא השתתף בסרט ולאחר מכן קיבל תפקיד בסרט 'אמן האשליות' אולם, הסצנות שבהן השתתף, נחתכו בעריכה מהסרט.
לאחר שגילם תפקידים קטנים בחניבעל: מקור הרוע, 'בני ג'ק', חברת הפקה קנדית שהפיקה את "רסיסים" הציעה לו לשחק את התפקיד של יעקב הקטן שכלל 9 שבועות של צילום, שלושה מהם התקיימו באיים יווניים.
האנשים שיצרו את הסרט "רסיסים"' בחנו מעל 150 בנים לפני שמצאו את רובי קיי בן העשר שגר בפראג במשך שנתיים.
במשך שנה למד משחק, שירה וריקוד בבית ספר 'תיאטרון כרכרה של בריטניה'.
הוא הופיע במיני - סדרות כמו פינוקיו (אנ'), שם שיחק את התפקיד הראשי.
לאחר שגילם את פינוקיו, גילם תפקיד של ילד בשם סם, ילד שאובחן בסרטן הדם (לוקמיה) בסרט "דרכים לחיות לנצח" שהוקרן בסוף 2010.
הוא הופיע ב"שודדי הקאריביים 4: על זרמי הזרים", בו גילם נער סיפון.
כמו כן גילם את תפקיד פיטר פן בעונה השלישית של הסדרה "עד עצם היום הזה" (Once Upon a Time) שם שיחק לצד ג'ניפר מוריסון, לאנה פרייה, ג'וש דאלאס, ג'יניפר גודווין.
בשנת 2015 שיחק בתפקיד הראשי סדרה "גיבורים התחייה", סדרת הבת של "גיבורים".
הערכה

אלישיה קוקס מהמגזין "Chatelaine" כתבה על עבודתו בסרט 'רסיסים': "רובי קיי, המגלם את יעקב הצעיר, נותן ביצועים מדהימים עם מילים קטנות והמון רגש. כשהוא מחייך (דבר שלא קורה לעיתים תכופות), אין לך מה לעשות אלא להיות מושפע."
מוירה מקדונלד מהמגזין סיאטל טיימס (Seattle Times) מתארת את קיי באותו סרט כ" דרך קורעת לב להראות אבוד לחלוטין" ופיטר האוול מהמגזין 'Toronto Star', אשר היה ביקורתי כלפי הסרט כתב:" ההופעות הן ללא רבב, במיוחד של רובי קיי שמגלם את יעקב הצעיר" ו"זרי הדפנה מוכרחים להיות מוגשים לרובי קיי... יחסית חדש כל כך למשחק, הוא משקיע בתפקיד בעוצמה כה חזקה שלא נראית לעיתים קרובות בשחקן כה חדש למשחק."
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | חניבעל: מקור הרוע | הבן של קולנס |  |
| 2007 | רסיסים (אנ') | ג'ייקוב הצעיר |  |
| 2008 | Bathory | פלס | דיבוב |
| 2010 | איזה מין שוויון | גראהם |  |
| 2010 | Ways to Live Forever | סאם מק'ווין |  |
| 2011 | שודדי הקאריביים 4: על זרמי הזרים | נער סיפון |  |
| 2015 | Flight World War II | נייקול שאפלד |  |
| 2016 | Cold Moon | בן רדפילד |  |
| 2017 | No Postage Necessary | סטנלי |  |
| 2018 | Blood Fest | דאקס |  |
| 2018 | Locating Silver Lake | מאק |  |
| 2021 | Burning at Both Ends | חייל גרמני |  |
פילמוגרפיה > טלוויזיה

| שנה | תוכנית | תפקיד | פרקים |
| --- | --- | --- | --- |
| 2007 | My Boy Jack | ארתור ראלפ | סרט טלוויזיה של ITV |
| 2008 | פינוקיו (אנ') | פינוקיו | 2 פרקים |
| 2013–2018 | עד עצם היום הזה | פיטר פן | 16 פרקים |
| 2015–2016 | גיבורים: התחייה (אנ') | טומי קלארק | תפקיד ראשי; 13 פרקים |
| 2017 | האנטומיה של גריי | כריסטופר דניאלס | פרק: "Back Where You Belong" |
| 2017 | סליפי הולו (אנ') | לוגן מק'דונלד | 2 פרקים |
| 2019 | הטירון | סימון פרקס ג'וניור | פרק: "Homefront" |
| 2022 | מוקד 911 | אריק | פרק: "What's Your Fantasy" |
הערות שוליים

↑  Samuel Goldwyn Films
↑  Robbie Kay Q&A
↑  Plot Summary, Ways to Live Forever
↑  Moira Macdonald, Commands Reference
↑  Peter Howell, 'Fugitive Pieces': Cast shines in film drained of drama
↑  Peter Howell, 'Fugitive Pieces': Survivor of war, burdened by memory
| --- | --- |
בקרת זהויות :  NLI: 987007314767705171  BIBSYS: 90228719  BNE: XX5098922  GND: 1204670145  ISNI: 0000 0000 3915 7209  LCCN: no2017016929  NSK: 000464406  NTA: 071232478  SUDOC: 241278554  VIAF: 171407596   WorldCat (עם VIAF): 171407596
2015 בטלוויזיה בישראל
תוכניות וסדרות > תוכניות מציאות

| שם התוכנית | ערוץ | הנחיה |
| --- | --- | --- |
| הכוכב הבא | ערוץ 2, קשת | אסי עזר, רותם סלע |
| המירוץ למיליון | ערוץ 2, רשת | רון שחר |
| מאסטר שף | ערוץ 2, רשת | אייל שני, מיכל אנסקי, חיים כהן, יונתן רושפלד |
| האח הגדול VIP‏ | ערוץ 2, קשת | ארז טל, אסי עזר |
| בוס בהסוואה | ערוץ 2, רשת | ־ |
| אקס פקטור ישראל | ערוץ 2, רשת | בר רפאלי |
| 4 חתונות | ערוץ 2, רשת | ־ |
| יצאת צדיק | ערוץ 2, קשת | חיים הכט |
| מהפכה במטבח | ערוץ 2, רשת | אסף גרניט |
| בית ספר למוזיקה | ערוץ 2, קשת | צביקה הדר |
| הישרדות | ערוץ 2, רשת | גיא זו-ארץ |
תוכניות וסדרות > ילדים

| שם התוכנית | ערוץ | משתתפים |
| --- | --- | --- |
| גאליס | ערוץ הילדים, HOT | תובל שפיר, אליאנה תדהר, דניאל מורשת, שירן סנדל, נווה צור, דניאל גד |
| החממה | ניקלודיאון, yes | דניאל ליטמן, לי בירן, גאיה שליטא כץ, דר זוזובסקי |
| שכונה | ניקלודיאון, HOT | תותי ניניו, אסף הרץ, ליאנה עיון, יוסי מרשק, עומר גולדמן |
| הפיג'מות | ערוץ הילדים, HOT | אילן רוזנפלד, קובי פרג', עודד פז, יניב פולישוק, ימית סול |
| שוברי גלים | ערוץ הילדים, yes | דקלה זקס, יהונתן בשן, טל מוסרי, מאי מלר, אביב בן אור |
| הקלמרים | HOT | אודי ואביעד, רוני הדר, רודי סעדה, יניב ביטון, דני קרפל |
| הבנים והבנות | ערוץ הילדים | עודד פז, דנה פרידר |
| מריו | ערוץ הילדים, yes | רועי בר נתן, דב נבון, דניאל מורשת, מיה דגן |
| אלישע | ערוץ הילדים | יובל סמו, מלי לוי, עלמה זק, רבקה מיכאלי |
| לאן נעלם נימני? | ערוץ הילדים | הילה הרוש, ליאור רוכמן, עומר חזן, ירין קורן |
| מועדון החנונים | ערוץ זום, HOT | עמית פרקש, יון תומרקין, נווה צור, אליאנה תדהר, דניאל ליטמן |
תוכניות וסדרות > בידור

| שם התוכנית | ערוץ | משתתפים |
| --- | --- | --- |
| ארץ נהדרת | ערוץ 2, קשת | איל קיציס, אלי פיניש, מריאנו אידלמן, עלמה זק, יובל סמו |
| גב האומה | ערוץ 10 | גורי אלפי, ליאור שליין, אורנה בנאי, עינב גלילי |
| הכל הולך | ערוץ 2, רשת | דביר בנדק, עוז זהבי, אליאנה תדהר, שחר חסון, מולי שולמן, טל פרידמן, יוסי מרשק, קרן מור, נעמי לבוב |
| מלחמת המינים | ערוץ 2, רשת | ליטל שוורץ, שלום אסייג, קובי מימון, ארז שלם, מירב פלדמן, עדי שילון |
| הקודחים | HOT3 | נירו לוי, אורן זריף, גדעון לוי, טום קשתי, רון שובל, חנוך דאום |
| גולסטאר | HOT3 | דורון מירן, זהר ליבה, לירן שטראובר, גל אוחובסקי, ג'ובאני רוסו, שייע פייגנבוים, יון תומרקין |
| שוברי קופות | ערוץ 2, רשת | אברי גלעד |
| מי למעלה? | ערוץ 2, קשת | ארז טל, ישראל קטורזה |
| נוקאאוט | ערוץ 2, קשת | עפר שכטר |
| אנחנו במפה | HOT3 | שלישיית מה קשור, מוני מושונוב, ירון ברלד, צחי גראד |
תוכניות וסדרות > סדרות מקור ישראליות

| שם הסדרה | ערוץ | שחקנים ראשיים | סוגה |
| --- | --- | --- | --- |
| זגורי אימפריה | HOT3 | עוז זהבי, משה איבגי, נינט טייב, חן אמסלם, שרה פון שוורצה | דרמה קומית |
| פאודה | yes Action | יובל סגל, נטע גרטי, צחי הלוי, רונה-לי שמעון | דרמה |
| שחקן זר | ערוץ 2, קשת | מאור שוויצר, מוני מושונוב, הילה סעדה, יובל סמו | דרמה קומית |
| שנות ה-80 | ערוץ 2, רשת | שלום אסייג, אוולין הגואל, דניאל אסייג, עפר שכטר, שלומי קוריאט | קומדיה |
| החדש של עומרי גורדון | ערוץ 2, קשת | עידו רוזנבלום | דרמה קומית |
| השוטר הטוב | yes | יובל סמו, ורד פלדמן, גיא לואל, משה איבגי, יגאל עדיקא | דרמה קומית |
| ג'וני ואבירי הגליל | yes | עוז זהבי, אושרי כהן, מלי לוי, יוסף סוויד, ג'וי ריגר | דרמה |
| פרודים | ערוץ 2, רשת | רון שחר, יוסי מרשק, קובי מימון, פיני קידרון | קומדיה |
| כפולים | ערוץ 2, רשת | ישי גולן, מגי אזרזר, אניה בוקשטיין, אנחל בונני, אורנה סלינג'ר, מיקי לאון | דרמת מתח |
| המדרשה | ערוץ 2, רשת | יהודה לוי, יהורם גאון, שי אביבי, לירון ויסמן, חנה לסלאו, אקי אבני, עומר ברנע, רום ברנע | דרמת אקשן |
| שטיסל | yes Oh | דב גליקמן, מיכאל אלוני, נטע ריסקין, ששון גבאי | דרמה |
| להרוג את הסבתא | yes | יוסי מדמוני, אלי פיניש, רמי הויברגר, מירי אלוני, מאור שוויצר, גל תורן | דרמה |
| הצורף | HOT | אדיר מילר, יהורם גאון, לירון וייסמן, ליאור אשכנזי | דרמה |
| 0 | 1 | 2 |
| --- | --- | --- |
| הקודמת: 2014 בטלוויזיה בישראל | שנים בטלוויזיה בישראל  2015 בטלוויזיה בישראל | הבאה: 2016 בטלוויזיה בישראל |
יורופופ

| --- | --- |
 מקורות סגנוניים:  פופ • דאנס • דיסקו
 מקורות תרבותיים:  אמצע-סוף שנות ה-60 של המאה ה-20, אירופה
 נגזרות:  דיסקו פולו, קיי-פופ, מוזיקת באבלגאם, בלאריק ביט
 תת-סוגות
 יורודיסקו
 סצנות אזוריות
 סקנדינביה, גרמניה, רומניה
 נושאים קרובים
 יורוביט, טין פופ
 
יורופופ (באנגלית: Europop; מאוית גם כיורו פופ) הוא סגנון מוזיקת פופ שנוצר באירופה בין אמצע שנות ה-60 עד סוף שנות ה-60, והתפתח לאורך שנות ה-70 המאוחרות. סגנון היורופופ עמד בראשי מצעדי המוזיקה לאורך שנות ה-80 וה-90.
היסטוריה

במהלך שנות ה-70 ותחילת שנות ה-80, היו להקות שונות השייכות לז'אנר פופולריות באירופה הקונטיננטלית בלבד, למעט הלהקה השוודית אבבא (1972–1983), שזכתה להצלחה גדולה בבריטניה, בצפון אמריקה ובאוסטרליה.
בסוף שנות ה-80 ותחילת שנות ה-90 הפך היורופופ לפופולרי מאוד. לאורך שנות ה-90 המאוחרות ותחילת שנות ה-2000, נמנתה להקת הדאנס האיטלקית אייפל 65 מבין הלהקות הבולטות הפעילות בז'אנר. בשנות ה-2000, אחת הנציגות הפופולריות ביותר של מוזיקת היורופופ הייתה להקת הפופ השוודית אלקזר (אנ'). גם להקות פופ משנות ה-90 כמו הספייס גירלז, אקווה, סטפס (אנ') ובקסטריט בויז הושפעו מז'אנר היורופופ. בסוף שנות ה-80 ותחילת שנות ה-90, הביאו רוקסט ואייס אוף בייס את היורופופ לקהל המיינסטרים האמריקאי והבריטי.
אחד ההבדלים העיקריים בין פופ אמריקאי לאירופאי הוא שהיורופופ קרוב יותר לסגנוני הדאנס והטראנס.
ראו גם

להקות יורופופ
אלקטרופופ
טראנס ווקאלי
יורודאנס
ברברה הרשי

| --- | --- |

ברברה הרשי, וונדר-קו 2016
 לידה:  5 בפברואר 1948 (בת 77) הוליווד, קליפורניה, ארצות הברית 
 שם לידה:  ברברה לין הרצשטיין
 מדינה:  ארצות הברית 
 תקופת הפעילות:  מ-1965 
 מקום לימודים:  בית הספר התיכון הוליווד 
 בן או בת זוג:  דייוויד קאראדין (1969–1975)  נאבין אנדרוז (1998–2009) 
 מספר צאצאים:  1 
 פרסים והוקרה:  פרס אמי לשחקנית הטובה ביותר במיני סדרה או סרט טלוויזיה (1990)  פרס השחקנית הטובה ביותר (1987)  פרס גלובוס הזהב לשחקנית הטובה ביותר - מיני סדרה או סרט טלוויזיה (1990)  פרס השחקנית הטובה ביותר (1988) 
 פרופיל ב-IMDb
 
ברברה הרשי (באנגלית: Barbara Hershey; נולדה ב-5 בפברואר 1948) היא שחקנית קולנוע אמריקאית, ממוצא יהודי, זוכת פרס גלובוס הזהב ופרס אמי.
הייתה מועמדת לפרס אוסקר לשחקנית המשנה הטובה ביותר לשנת 1996 על משחקה בסרט "דיוקנה של גברת".
ביוגרפיה

נולדה בשם ברברה לין הרצשטיין (Barbara Lynn Herzstein) בהוליווד כבתם של אב ממוצא יהודי ושל אם נוצרייה ממוצא סקוטי-אירי. הרשי למדה ב"תיכון הוליווד". בשנים 1969–1976 הייתה בת זוגו של דייוויד קאראדין ונולד להם ילד. ב-1992 הרשי נישאה לאומן סטיבן דאגלס, הנישואים החזיקו מעמד שנה אחת בלבד.